Xantusia

granittnattøgle
 ørkennattøgle
 øynattøgle

Xantusia er en slekt av nattøgler som lever i det sørvestlige USA, og det nordvestlige Mexico. Slekten er oppkalt etter den ungarske zoologen John Xantus de Vesey.

I likhet med andre nattøgler er de knyttet til små økologiske nisjer, mikrohabitater. Det ser ut til at slekten opprinnelig levde blant planterester, for eksempel under råtne Yucca-stammer, men de fleste artene lever nå i fjellsprekker. De strenge kravene til habitat, sammen med at de er lite mobile, fører til en flekkvis utbredelse, og liten utveksling av gener mellom populasjonene. De morfologiske egenskapene i denne gruppen endrer seg svært sakte, så to populasjoner som er ganske like av utseende, kan ha vært adskilt i lang tid, og stå langt fra hverandre genetisk.

 Arter 

Tabellen er hovedsakelig basert på Sinclair et al.E.A. Sinclair et al. (2004) Testing species boundaries in an ancient species complex with deep phylogeographic history: genus Xantusia (Squamata: Xantusiidae) The American Naturalist, Vol. 164, No. 3 Utbredelsen til de californiske artene er hentet fra CaliforniaHerps.com. Leavitt et al.D.H. Leavitt et al. (2007) Multi-locus DNA sequence data reveal a history of deep cryptic vicariance and habitat-driven convergence in the desert night lizard Xantusia vigilis species complex (Squamata: Xantusiidae) Molecular Ecology 16, 4455–4481 identifiserer ytterligere to populasjoner, som kan regnes som kryptiske arter, fra henholdsvis Yucca Valley og San Jacinto i Sør-California. Leavitt regner likevel X. sierrae som en underart av X. vigils.

 Art  Utbredelse  Habitat X. arizonae  Arizona  fjellsprekker X. bezyi  Arizona  fjellsprekker X. bolsonae  Durango  fjellsprekker X. extorris  Durango  planter X. gilberti  Baja California Sur  steiner, planter X. gracilis   San Diego  fjellsprekker granittnattøgle (X. henshawi)  sørlige California, Baja California  fjellsprekker X. jaycolei  Sonora  planter (kaktus) øynattøgle (X. riversiana)  Channel Islands  steiner X. sanchezi  Zacatecas  planter X. sherbrookei  Isla Magdalena (Baja California Sur)  planter X. sierrae  sørvestlige Sierra Nevada  fjellsprekker ørkennattøgle (X. vigils)  sørlige deler av California, Nevada og Utah, og vest i Arizona  steiner, planter X. wigginsi  Baja California, San Diego  planter

 Referanser 

 Eksterne lenker 

 Digimorph – Xantusia riversiana (Island Night Lizard)
 Mexico Herpetology – Xantusia
 Sonoran Herpetologist: Newsletter-Journal of the Tucson Herpetological Society (feb 2005) Med en interessant artikkel om nattøgler i Arizona 

Kategori:Nattøgler
Kategori:Krypdyr formelt beskrevet i 1859
Kategori:Dyr formelt beskrevet av Spencer Fullerton Baird